Document ID: 31998R1286

KOMISSION ASETUS (EY) N:o 1286/98,
annettu 22 päivänä kesäkuuta 1998,
tiettyjen entisestä Jugoslavian tasavallasta Makedoniasta peräisin olevien asetuksessa (EY) N:o 273/98 säädettyjen tariffikattojen soveltamisalaan kuuluvien raudasta tai seostamattomasta teräksestä valmistettujen levyvalmisteiden tavanomaisten tullien uudelleen käyttöön ottamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä Euroopan yhteisön ja entisen Jugoslavian tasavallan Makedonian yhteistyösopimuksen soveltamista koskevista menettelyistä 9 päivänä tammikuuta 1998 annetun neuvoston asetuksen (EY) N:o 77/98 (1) ja erityisesti sen 3 artiklan 1 kohdan,
sekä katsoo, että
yhteisön tariffikiintiöiden ja tariffikattojen avaamisesta ja hallinnoinnista sekä yhteisön suorittaman viitemäärien valvonnan käyttöönotosta tiettyjen entisestä Jugoslavian tasavallasta Makedoniasta peräisin olevien tuotteiden osalta 2 päivänä helmikuuta 1998 annetun komission asetuksen (EY) N:o 273/98 (2) 2 artiklassa säädetään sen liitteessä B mainittujen tavaroiden tullittomuudesta tariffikattojen rajoissa,
asetuksen (EY) N:o 77/98 3 artiklan 1 kohdassa säädetään, että kun tariffikatto on saavutettu, komissio voi antaa asetuksen, jolla otetaan uudelleen käyttöön kalenterivuoden loppuun saakka kyseisten tuotteiden tuontiin kolmansista maista sovellettavat tullit; asetuksen (EY) N:o 273/98 2 artiklan 3 kohdassa säädetty yhteisön suorittama valvonta on osoittanut, että tavaroiden etuuskohteluun oikeutettu tuonti järjestysnumeroa 25.0230 koskevan tariffikaton rajoissa on ylittänyt tämän katon,
tämä tilanne on altis aiheuttamaan vakavaa vahinkoa kyseiselle yhteisön alalle ja edellyttää tullien uudelleen käyttöönottoa, ja
tämän vuoksi tullit tulisi ottaa uudelleen käyttöön näiden tuotteiden osalta,
ON ANTANUT TÄMÄN ASETUKSEN:
1 artikla
Liitteessä mainittujen entisestä Jugoslavian tasavallasta Makedoniasta peräisin olevien tavaroiden, joille avattiin tariffikatto asetuksen (EY) N:o 273/98 mukaisesti, tavanomaiset tullit otetaan uudelleen käyttöön 26 päivästä kesäkuuta 1998 lähtien 31 päivään joulukuuta 1998 saakka.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä kesäkuuta 1998.

Labels: 18
3
15
1